**Ar taisyklingi pasakymai „pilotinis projektas“, „pilotinis tyrimas“? (2023-04-27)**

Ne, netaisyklingi. Su lakūnais čia nėra nieko bendra. Pilotinis projektas – tam tikras veiklos planas. Jeigu jis pavyksta, sėkmingai dirbama toliau. Anglai sako: to pilot one’s way – praskinti kelią; pilot-ballon – bandomasis balionas. Taisyklingi junginiai **bandomasis projektas,** **bandomasis** **tyrimas.**

*Šaltinis – Valstybinės lietuvių kalbos komisijos Konsultacijų bankas*